open-index/open-wikipedia-markdown huggingface dataset:
உலாவி

**உலாவி** அல்லது **மேலோடி** (browser) என்பது ஒரு கணினி மென்பொருளாகும். மீயுரை பரிமாற்ற வரைமுறை (*HTTP*) மூலம் HTML மொழியில் எழுதப்பட்ட பக்கங்களைப் பார்க்க உதவுகின்றது. இப்பக்கங்கள் மீத்தொடுப்புகள் மூலம் வேறு பக்கங்களுக்கு இணைக்கப்பட்டிருக்கும்.

## செயல்பாடு

* ஒரு இணைய உலாவியின் நோக்கம் தகவல் வளங்களைப் பெறுவதோடு, பயனரின் சாதனத்தில் அவற்றை காட்சிப்படுத்துவதாகும்.
* வலைப்பக்கம் மீண்டும் பெறப்பட்டவுடன், உலாவியின் மொழிபெயர்ப்பு இயந்திரம் பயனரின் சாதனத்தில் காண்பிக்கிறது. இதில் உலாவியால் ஆதரிக்கப்படும் படம் மற்றும் வீடியோ வடிவங்கள் அடங்கும்.

## வரலாறு

* வொர்ல்ட்விடெவெப் எனும் முதல் உலாவி 1990 ஆம் ஆண்டில் சர் டிம் பெர்னர்ஸ்-லீ என்பவரால் கண்டறியப்பட்டது.
* 1995 ஆம் ஆண்டில் மைக்ரோசாப்ட் இன்டர்நெட் எக்ஸ்ப்ளோரரை அறிமுகப்படுத்தியது, இது நெட்ஸ்கேப் உடன் ஒரு உலாவி போருக்கு வழிவகுத்தது.
* 1998 ஆம் ஆண்டில், போட்டித்திறன் மிக்க நிலையில், நெட்ஸ்கேப் திறந்த மூல மென்பொருள் மாதிரியைப் பயன்படுத்தி ஒரு புதிய உலாவியை உருவாக்க மொஸில்லா அறக்கட்டளை ஆனது தொடங்கப்பட்டது.
* ஆப்பிள் அதன் சஃபாரி உலாவியை 2003 இல் வெளியிட்டது. இது ஆப்பிள் தளங்களில் மேலாதிக்கம் செலுத்தும் உலாவியாகும், இருப்பினும் அது வேறு ஒரு காரணியாக மாறவில்லை.

## அம்சங்கள்
அனைத்து முக்கிய உலாவிகளும் பயனரால் ஒரே நேரத்தில் பல பக்கங்களை திறக்கின்றன, வெவ்வேறு உலாவி சாளரங்களில் அல்லது அதே சாளரத்தின் வெவ்வேறு தாவல்களில்.பல்வேறு வழிகளில் உலாவி இயக்கத்தைச் சேர்க்க அல்லது மாற்றுவதற்கான நீட்டிப்புகளைப் பயன்படுத்துவதை அவை ஆதரிக்கின்றன.

உலாவிகளின் பொது பயனர் இடைமுக அம்சங்கள்:

* முந்தைய மற்றும் முந்தைய பக்கங்களுக்கு சென்று பார்வையிட்டோ அல்லது அடுத்த பக்கம் முன்னோக்கி செல்லுமாறு முன்னோக்கி செல்லவும்.
* நடப்பு பக்கத்தை மீண்டும் புதுப்பிக்க ஒரு புதுப்பிப்பு அல்லது மீண்டும் ஏற்ற பொத்தானை அழுத்தவும்.
* பக்கத்தை ஏற்றுவதை ரத்து செய்ய ஒரு நிறுத்த பொத்தானை அழுத்தவும். (சில உலாவிகளில், நிறுத்த பொத்தானை மீண்டும் ஏற்ற பொத்தானை இணைக்கப்பட்டுள்ளது.)
* பயனரின் வீட்டுப் பக்கத்திற்குத் திரும்புவதற்கு வீட்டுப் பொத்தானை அழுத்தவும்.
* ஒரு பக்கத்தின் URL ஐ உள்ளிடுவதற்கும் அதைக் காண்பிக்கும் முகவரி பட்டிக்கும்.

## சந்தைப் பங்கீடு




## உசாத்துணை

## வெளி இணைப்புகள்

* Architecture of the World Wide Web, Volume One
* WorldWideWeb: Proposal for a HyperText Project
* How Browsers Work: Behind the scenes of modern web browsers

பகுப்பு:உலாவிகள்
விசயவாடா

**விஜயவாடா** () முன்பு **பெசவாடா**,இந்தியாவின் ஆந்திர மாநிலத்திலுள்ள இரண்டாவது பெரிய நகரமாகும். இது என்.டி.ஆர். மாவட்டத்தின் நிர்வாகத் தலைமையிடமும், மாநகராட்சியும் ஆகும். இது கிருஷ்ணா நதியின் கரையில் அமைந்துள்ளது. விஜயவாடாவிலிருந்து குண்டூர் 32&nbsp;கி.மீ. தொலைவில் உள்ளது. இதனால் விசயவாடாவையும், குண்டூரையும் இரட்டை நகரம் என்பர்.

தெலங்காணா மாநிலத்ததின் தலைநகரான ஐதராபாத்தில் இருந்து 275 கிலோமீட்டர் தொலைவில் உள்ளது. இதுவே மாநிலத்தின் வணிகத் தலைநகரம் என்று சொல்லப்படுகிறது. தெற்கு மத்திய தொடருந்தின் விஜயவாடா தொடருந்து நிலையமே மிகவும் பெரியதாகும்.

கனக துர்கை கோயில், அக்கன்னா மாடன்னா குடைவரைக் கோயில், மொகல ராஜ புரம், விக்டோரியா அருங்காட்சியகம், பவானித் தீவு, கொண்டப்பள்ளி கோட்டை, அமராவதி ஆகியன இவ்வூரில் பார்க்க தகுந்த இடங்கள் ஆகும்.

## மேலும் காண்க
* மக்கள்தொகை அடிப்படையில் இந்திய நகரங்களின் பட்டியல்
* ஆந்திரப் பிரதேசத்திலுள்ள நகரங்களின் பட்டியல்
## மேற்கோள்கள்


## வெளி இணைப்புகள்

* Vijayawada Municipal Corporation website 

பகுப்பு:ஆந்திர ஊர்களும் நகரங்களும்
பகுப்பு:ஆந்திரப் பிரதேசத்திலுள்ள மாநகரங்கள்
பகுப்பு:இந்து புனித நகரங்கள்
தமிழ் நாட்டில் அடைமழை, வெள்ளப்பெருக்கு, டிசம்பர் 2005

சமீபகாலமாக தமிழ் நாட்டில் பெய்துவரும் அடைமழை மற்றும் வெள்ளப்பெருக்கு காரணமாக 250 மேற்பட்ட மக்கள் பலியாகியும், பலர் வீடுகளை இழந்தும் இருக்கின்றார்கள்.  மாநில மத்திய அரசுகள் அவசர நிவாரண பணிகளை மேற்கொண்டு வருகின்றார்கள்.  

## சமீப நிகழ்வுகள்

**18 டிசம்பர் 2005**:  
சென்னையில் வெள்ள நிவாரணம் பெற ஏற்பட்ட நெருக்கடியில் 42 மக்கள் உயிரிழப்பு.  http://news.bbc.co.uk/1/hi/world/south_asia/4539192.stm

----
**12 டிசம்பர் 2005**:  
மேலும் அடைமழை எதிர்பார்க்கப்படுகின்றது.  http://www.chennaionline.com/colnews/newsitem.asp?NEWSID=%7B983E550A-2657-48C0-8BD1-51F22638459F%7D&CATEGORYNAME=Chennai 

----
**28 நவம்பர் 2005**: 
மத்திய அரசு ஐந்து பில்லியன் இந்தியன் ரூபா நிவாரணம் அறிவிப்பு பிபிசி

----

## உதவக்கூடிய இணைப்புகள்

:*  பிரதேச காலநிலை கண்காணிப்பு நிலையம் - சென்னை, தமிழ்நாடு 
:* http://www.imd.ernet.in/section/nhac/dynamic/tnimd.htm

## செய்தி இணைப்புகள்

:* A disaster year for Tamil Nadu
:* Tamil Nadu flood death toll 250

## வெளி இணைப்புகள்

:* தமிழ்நாடு மழை,வெள்ளம் எனது எண்ணங்கள்
:* தமிழக வெள்ள நிவாரணம்: AID India தகவல்கள்
பகுப்பு:செய்திகள்
உலகின் பிரபல உணவுகள் பட்டியல்

## தமிழர்/இந்திய உணவுகள்
* கூழ்
* சோறு
:* பொரியல் சோறு - fried rice
:* புரியானி
:* புளிச் சோறு
:* தயிர் சோறு
:* பழஞ் சோறு
* பொங்கல் (உணவு)
* பிட்டு
* இடியப்பம்
* தோசை
* இட்லி
* அப்பம்
* கஞ்சி
* களி
* உப்புமா
* அடை
* சப்பாத்தி
* ரொட்டி
* கொத்து ரொட்டி
* பூரி (உணவு)
* நான்

### கறிகள்
* சாம்பார்
* குழம்பு (மரக்கறிகள் பட்டியல்: கத்தரி, வெண்டை, முருங்கை, உருளை கிழங்கு, கயூ, சோயா, டோfயு, காளான், கரட்)
* மசியல் (பூசனி, மரவெள்ளி)
* வறை
* பருப்பு
* கீரை
* பிரட்டல், கூடு
* தீயல்
* சாலட்
* மசாலா

### Sauces???
* பொடி
* பச்சடி
* ஊறுகாய்
* வற்றல்
* சட்னி
* சம்பல்
* பொரியல்
* அப்பளம்
* வடகம்
* நெய்

### சிற்றுண்டிகள்
#### இனிப்பு
* லட்டு
* மோதகம்
* கொழுக்கட்டை
* கேசரி
* தேன் முறுக்கு
* வாய்பன்
* புளிச்சல்
* சிப்பி
* வட்டிலப்பம்
* தோடு
* பயத்தம் பணியாரம்
* அவல்
* சீனி அரியாரம்
* போண்டா
#### காரம்
* வடை 
:* பரித்தித்துறை வடை
:* கடலை வடை
:* உழுந்து வடை
:* கீரை வடை
* முறுக்கு
* அடுக்குத் தூபி
* சமோசா
* சுண்டல்

### நீர்ம உணவுகள்
* ஆடிக் கூழ்
* ரசம்
* சொதி
* சூப்
* தயிர்
* மோர்

## சீன உணவுகள்
* சவ் மின் - (ஒல்லிய நூடில்ஸ் (கோதுமை))
* ஷன்காய் நூடில்ஸ் - (தடித்த நூடில்ஸ் & சோஸ்)
* சோப் சோய் (பொரித்த கலவை சோறு & மரக்கறி)

## இத்தாலியன் உணவுகள்
* பிஸ்சா - Pizza - வேகப்பம்
* பாஸ்ரா - Pasta - மாச்சேவை
* ஸ்ப்கெற்ரி - Spaghetti - நூலப்பம்
* லசான்யா - Lasania - மாவடை
* Macaroni- மாச்சுருள்
* Noodles - நூலடை

## யப்பானிய உணவுகள்
* சுசி - (Sushi) சோறு ஒரு பிடிக்கு மேலாக சமைக்கப்படாத மீன் துண்டொன்று வைத்து செய்யப்படுவது.
* சசிமி - (Sashimi) சமைக்கப்படாத கடல் உணவுகள் கொண்டது.
* சோபா - (Soba) Buckwheat என்ற தானியத்தால் செய்யப்பட்ட நூட்ல்ஸ்.
* றாமென் - (Ramen) சூப்-நூட்ல்ஸ் வகையொன்று.

## வடஅமெரிக்க உணவுகள்
* கம்பேகர் 
* சீரியல்ஸ்
* கிறாஃற் டினர், மக்ரோனி
* சான்ட்விற்ச்
* hot dog

## மத்திய அமெரிக்க உணவுகள்
* பெல்ன்ரா - polanta - corn meal
* கிரனோலா - granola

## [[தென் அமெரிக்கா|தென் அமெரிக்க உணவுகள்]]
* கலோ பின்ரோ - :en:Gallo pinto

## ஐரோப்பிய உணவுகள்
* உருளைக்கிழங்கு பொரியல் (பிரச் பிரைஸ்) ???
* பாண்

## இஸ்லாமிய உணவுகள்
* பராத்தா
* குருமா

## மத்திய கிழக்கு உணவுகள்
* கமாஸ் - Hummus
* :en:Falafel
* :en:Dolma

## சிற்றுண்டிகள்
* கட்லட்
* பற்றிஸ்
* spring rolls
* timbits
* குக்கீஸ்
* கேக்
* புடிங்
* டொனட்ஸ்
* muffin

## உணவு சார் பிற பட்டியல்கள்
* மரக்கறிகள் பட்டியல் (காய்கறிகள் பட்டியல்)
* மாமிசக்கறிகள் பட்டியல்
* மீன் வகைகள் பட்டியல்
* கிழங்குகள் பட்டியல்
* கீரைகள் பட்டியல்
* சுவைப்பொருட்கள் (பலசரக்குகள்) பட்டியல்
* கறி மூலிகைகள் பட்டியல்
* பழங்கள் பட்டியல்
* பருப்புகள் பட்டியல்
* தானியங்கள் பட்டியல்
* கொட்டைகள் பட்டியல்

## வெளி இணைப்புகள்
* http://www.arusuvai.com
* https://web.archive.org/web/20030521074225/http://www.opha.on.ca/resources/foodguides/tamil.pdf தமிழில் கனடாவின் உணவு வழிகாட்டி
* http://www.arusuvai.com/fooditems/index.html 
* http://suuvvai.blogspot.com/
* http://www.nicemeal.com/foodculture/ 
* http://chittarkottai.com/kaayaa_pazhamaa/index.html
* http://www.italylink.com/food.html 
* http://asiarecipe.com/

பகுப்பு:உணவுகள்
பகுப்பு:உணவு தொடர்பான பட்டியல்கள்
கொழும்பு றோயல் கல்லூரி

**கொழும்பு றோயல் கல்லூரி ** அல்லது **வேத்தியர் கல்லூரி**, (Royal College, கொழும்பு) 1835ஆம் ஆண்டு நிறுவப்பட்டது. இலங்கை அரசின் நேரடி நிர்வாகத்தின் கீழுள்ள தேசியப் பாடசாலையான இது இலங்கையின் முன்னோடிப் பாடசாலைகளில் ஒன்றாகும்.

## வரலாறு
இக்கல்லூரி, இலங்கையின் ஆளுனராக இருந்த சேர்.றொபேட் வில்மட் ஹோர்ட்டன் அவர்களால் இங்கிலாந்தின் ஈட்டன் கல்லூரியை  (Eton College) மாதிரியாகக் கொண்டு நிறுவப்பட்டது. கொழும்பு அகடெமி (*Colombo Academy*) என தொடக்கத்தில் அழைக்கப்பட்ட இக்கல்லூரி இலங்கையின் மிகப் பழைய பொதுப் பாடசாலையாகும் (அதாவது எம்மதமும் சாராத கல்லூரியாக ஆரம்பிக்கப்பட்டது). கிறிஸ்தவ கல்லூரியின் (Christian College) ஆசிரியராக பணியாற்றிய வண. மார்ஷ் (*Rev Marsh*) அவர்கள் கல்லூரியின் முதல் அதிபராக நியமிக்கப்பட்டார்.

தொடக்கத்தில் மருதானை புதுக்கடைக்கு அருகிலிருந்த கல்லூரி 20ஆம் நூற்றாண்டில் றீட் வீதியிலிருக்கும் அரச பண்ணை நிலத்துக்கு மாற்றப்பட்டது. இது இப்போதும் அதே இடத்திலேயே அமைந்துள்ளது.

## இல்லங்கள்
மாணவர்கள் ஹார்ட்லி (*Hartley*), ஹவார்ட் (*Howard*), மார்ஷ் (*Marsh*), போக் (*Boake*), றீட் (*Reid*) என ஐந்து இல்லங்களில் பிரிக்கப்பட்டுள்ளனர்.

## றோயல்-தோமியன்

கல்கிசை புனித தோமையர் கல்லூரிக்கு (*St Thomas College, Mt Lavinia*) எதிரான  துடுப்பெடுத்தாட்ட ஆண்டுப் போட்டி, உலகில் இடைவிடாது நடைபெற்றுவரும் இவ்வகை ஆட்டத் தொடர்களில் இரண்டாவது நீளமானதாகும். இத்தொடரின் முதலாவது ஆட்டம் 1879 ஆம் ஆண்டு, கொழும்பு அகடெமிக்கும் புனித தோமையார் கல்லூரிக்குமிடையே நடைபெற்றதோடு இதில் ஆசிரியர், மாணவர் இரு சாராருமே கலந்து கொண்டனர். 1880 ஆண்டு முதல் மாணவர் மட்டுமே கலந்து கொள்ள அனுமதிக்கப்பட்டனர்.

## றோயல் கல்லூரித் தமிழ் இலக்கிய மன்றம்
றோயல் கல்லூரித் தமிழ் இலக்கிய மன்றம் றோயல் கல்லூரியின் மிகப் பழமை வாய்ந்த மன்றங்களுள் ஒன்றாகும். இது 1938ம் ஆண்டில் ஆரம்பிக்கப்பட்டது.

## றோயல் கல்லூரித் தமிழ் விவாத அணி
றோயல் கல்லூரித் தமிழ் விவாத அணியானது இலங்கையின் மிகப் பழமை வாய்ந்த தமிழ் விவாத அணியாகும். நீதியரசர்.சி.வி.விக்னேஸ்வரன், அமைச்சர். றவுஃப் ஹக்கீம், நாடாளுமன்ற உறுப்பினரும் சட்டத்தரணியுமான எம்.ஏ.சுமந்திரன் போன்றவர்கள் றோயல் கல்லூரித் தமிழ் விவாத அணியின் தலைமைப்பொறுப்பை வகித்தவர்கள்.

## பலரும் அறிந்த பழைய மாணவர்கள்

*அநகாரிக்க தர்மபால
*கலாநிதி சீ. ஏ. ஹெவாவிதாரன 
*சேர் பொன்னம்பலம் அருணாசலம்
*சேர் பொன்னம்பலம் இராமநாதன்
*என். எஸ். ஜோசஃப்
*சோமசுந்தரம் நடேசன், செனட்டர்
*கொல்வின் ஆர். டி சில்வா
*பீட்டர் கெனமன்
*ஜே. ஆர். ஜயவர்த்தனா
*Gnr கென்னத் ஆர். போறிட் 
*பேராசிரியர் ஒஸ்மொண்ட் ஜயரட்னா 
*அனில் முனசிங்கா
*மங்கள முனசிங்கா 
*சுசில் முனசிங்கா 
* நீலன் திருச்செல்வம்
*லலித் அத்துலத்முதலி
*மேஜர் ஜெனரல் பி.ஆர்.எயின்
*அனுரா பண்டாரநாயக்கா
*தினேஷ் குணவர்தனா
*ரணில் விக்கிரமசிங்க
*ரவூப் ஹக்கீம்
*கஜேந்திரகுமார் பொன்னம்பலம்

## கவனிக்கத்தக்க ஆசிரியர்கள்

* ஆன்ட்ரூ நிக்கொல்
* குணசேகரா ஈ.சீ.
* விஜித்த வீரசிங்கா
* ஏ. கே. சர்மா
* மா. கணபதிப்பிள்ளை

## மேற்கோள்கள்

## வெளி இணைப்புகள்

;உத்தியோக பூர்வ தளங்கள்
*கொழும்பு றோயல் கல்லூரி
*மாணவர் தகவல் தளம்
*றோயல் கல்லூரித் தமிழ் இலக்கிய மன்றத்தின் உத்தியோகபூர்வ இணையத்தளம் 

;பழைய மாணவர் சங்கங்கள் 
*Royal College Old Boys In Australia Association 
*Royal College Old Boys East Coast Association
*Royal College Old Boys Association of Ontario-Canada 


பகுப்பு:இலங்கையின் மும்மொழிப் பாடசாலைகள்
பகுப்பு:கொழும்பிலுள்ள கட்டடங்களும் கட்டமைப்புக்களும்
மூங்கில்

**மூங்கில்** (*Bamboo*) புல் வகையைச் சேர்ந்த ஒரு தாவரமாகும். புல் வகையிலேயே மிகவும் பெரிதாக வளரக்கூடியது மூங்கிலேயாகும். சில மரங்கள் ஒரு நாளில் ஒரு மீட்டர் உயரம் வரை வளர்கின்றன. இவற்றில் ஏறத்தாழ 1000 சிற்றினங்கள் உள்ளன. உலகம் முழுவதும் 1500க்கும் மேற்பட்ட இனவகை மூங்கில்கள் வளர்க்கப்படுகின்றன. மூங்கில் புல் வகையைச் சேர்ந்த ஒரு மரம் ஆகும். மூங்கில் மரம் 40 மீட்டர் உயரம் வரை வளரக்கூடியது. இதன் அதிக அளவு பருமன் 1 சென்ட்டிமீட்டரிலிருந்து 30 சென்ட்டிமீட்டர் வரை இருக்கும். மூங்கில் மிகவும் வேகமாக வளரக்கூடிய ஒரு மரம். ஒரே நாளில்  கூட தக்க சூழ்நிலையில் வளருவதாகத் தாவரவியலாளர் கண்டறிந்துள்ளனர்.  ஒரு மூங்கில் மரத்தின் வயது 60 ஆண்டுகள். ஆனால், அது 60 அடி உயரம் வரை வளரும் காலமே 59 நாட்கள்தான். கடல் மட்டத்திற்கு மேல் 4000 மீட்டர் உயரம் உள்ள பிரதேசங்களில்தான் மூங்கில் நன்றாக வளரும். எனவே மலைச்சரிவுகளும், மிக வறண்ட பகுதிகளும் மூங்கில் வளர்வதற்கு ஏற்ற இடங்கள். சீனா, இந்தியா, தாய்லாந்து, பிலிப்பைன்ஸ், இந்தோனேசியா, நேபாளம்,பங்களாதேசு, கோஸ்டிரிக்கா, கென்யா ஆகிய நாடுகள் மூங்கில் உற்பத்தியில் முன்னணி நாடுகளாக இருக்கின்றன.

இந்தியாவில் 156 வகை மூங்கில் இனங்கள் பயிரிடப்படுகின்றன. இந்தியாவின் வடகிழக்கு மாநிலங்கள், மேற்கு வங்காளம், ஒரிசா, ஆந்திரப்பிரதேசம், மகாராஷ்டிரா மாநிலங்கள் முதலிடம் பெற்று நிற்பவை. மூங்கிலின் வேர் நிலத்தை ஓர் அடிக்கு மேல் பற்றிக் கொண்டிருக்கும். மூங்கில் ஒன்றோடொன்று இணைந்து வளரும் தொகுப்பு 6 கியூபிக் மீட்டர் வரை இருக்கும்.

## பயன்கள்
[thumb|[ஹொங்கொங் கட்டடக் கலையில் மூங்கில் இன்றும் ஒரு பிரதான அங்கமாக பயன்படுகின்றது.]]
மூங்கில் குடிசை வீடுகள் கட்டுவதில் மரமாகவும், கட்டிடம் கட்டும் தொழிலிலும் (சாரம் கட்ட), கைவினைப் பொருட்கள் செய்யவும், சிறு தொழில் மற்றும் குடிசைத் தொழில்கள் உள்ளிட்ட ஏராளமான தொழில்களிலும் மிக முக்கிய பொருளாகவும் பயன்படுத்தப்படுகிறது. கிட்டத்தட்ட 1500 பயன்களுக்கு மேல் தரக்கூடிய மூங்கில் மரத்திலிருந்து இன்றும் கூட பலப் பயன்களைப் பெற முடியும் என்று வேளாண் ஆய்வுகள் கூறுகின்றன. இந்தியாவில் வளர்க்கப்படும் மூங்கிலில் 40 சதவீதம் மரக்கூழ் செய்யவும், காகிதத் தொழிற்சாலைகளிலும் பயன்படுத்தப்படுகிறது. மற்றவை ஒன்று சேர்க்கப்படாத பகுதிகளில் பயன்படுத்தப்படுகின்றன.

### விலங்குகளின் உணவு
இளம் மூங்கில் குருத்துகள், இலைகள் ஆகியன பாண்டா, சிவப்பு பாண்டா, மூங்கில் லெமூர் விலங்குகளின் முதன்மையான உணவாகும். எலிகளும் இவற்றின் பழங்களை உண்பதாகக் கண்டறியப்பட்டுள்ளது. 

## இவற்றையும் பார்க்கவும்
* மௌ டம்
* மூங்கிலரிசி
* மூங்கிலிரிசி

## மேற்கோள்கள்

## வெளி இணைப்புகள்

*
* Bamboo Plants and Anatomy
* 
* Bamboo Structural Design ISO Standards

பகுப்பு:மூங்கில்
பகுப்பு:கட்டிடப் பொருட்கள்
பகுப்பு:தண்டுக் காய்கறிகள்
தமிழ்ச் சமூகத்தில் கொத்தடிமைகள்

தமிழ் சூழலில் (தமிழ் நாடு, இலங்கை) சாதி காரணமாகவோ, அல்லது தாழ்ந்த பொருளாதார நிலை காரணமாகவோ ஒரு தனி நபர், குடும்பங்கள், அல்லது சில சாதி குழுக்கள் பிற "உயர்" சாதி அல்லது உயர் பொருளாதார நிலையில் உள்ளவர்களுக்கு காலம் காலமாக வேலை செய்வது **கொத்தடிமை** எனலாம்.  அப்படி வேலை செய்பவர்களை **கொத்தடிமைகள்** எனலாம்.  பொதுவாக கொத்தடிமைத்தனம் தமிழ் சமூக அமைப்பின் ஒரு உள்ளற கட்டமைப்பே.  எஜமானர்களை தவிர்த்து இவர்களுக்கென்று ஒரு தனி வாழ்வோ, அல்லது அப்படிப்பட்ட வாழ்வமைப்பதற்கான சூழ்நிலையோ இல்லை.

அவர்களின் உள் மன சித்திரம் அடிமை வாழ்விற்கு ஒத்துபோவதற்கு ஏற்றவாறு பழகிவிட்டிருக்கின்றது.  

வீடு சுத்தம் செய்தல், சமைத்தல், கழிவுகளை அகற்றுதல், வயல் வேலை, கல்லுடைத்தல், கட்டங்கள் கட்டும் வேலை, கைத்தறி போன்ற உடல் உழைப்பு பெரிதும் தேவைப்படும், அல்லது பிறர் செய்ய தயங்கும் வேலைகளை கொத்தடிமைகள் செய்ய பணிக்கப்படுவது வழக்கம்.  பொதுவாக இவர்களுக்கு உணவுவே பிரதான வேதனம்.  இவர்கள் ஒதுக்கப்பட்ட வசதிகள் அற்ற வதிவிடங்களில், அல்லது சேரிகளில் வசிப்பார்கள்.

கொத்தடிமைகள் இழி சாதிகளாகவோ அல்லது தீண்டாமை சாதிகளாகவோ கருதப்படும், சமூக படிநிலையில் மிகவும் பின் தங்கிய சமூகங்களில் இருந்து வருகின்றார்கள், அல்லது அச்சமூகங்களே அப்படி இருக்கின்றன.

கொத்தடிமைகள் வைத்திருப்பது மன்னர், காலனித்துவ ஆட்சிகளின் கீழ் வழமையாக இருந்தது. ஆனால் சுதந்திர இந்தியாவிலோ, இலங்கையிலோ கொத்தடிமை வைத்திருப்பது ஒரு குற்றமுள்ள செயல். எனினும் இன்னும் கொத்தடிமைகள் தமிழ் நாட்டில் இருக்கின்றார்கள்.

கொத்தடிமைகளை வீட்டில் தங்கி இருந்து கூலி வேலை செய்பவர்களில் இருந்து வேறுபடுத்தி காண வேண்டும்.  பொதுவாக கூலி வேலை செய்பவர்களுக்கு எந்நேரத்திலும் வேலையிலிருந்து விலக சுதந்திரம் இருக்கும், ஆனால் கொத்தடிமைகளுக்கு அந்த சுதந்திரம் இருக்காது.

ஒப்பந்த அடிப்படையில் கொத்தடிமைகளாக அல்லது கொத்தடிமைகள் போன்று வேலை செய்பவர்களும் இருக்கின்றார்கள்.  இவர்களையும், முழுமையாக கொத்தடிமைகளாகக் கொள்ள முடியாது.

## சான்றுகள்
தமிழ் வேளாண்மை வரலாற்று எண்ணிம ஆவணகத்தின் (1650 – 1950) பதிவுகள் (EAP458: Constituting a digital archive of Tamil agrarian history during the colonial period) தமிழ்நாட்டில் கொத்தடிமை முறை பரவலாக இருந்ததற்கான பல சான்றுகளைக் கொண்டு இருக்கின்றது.

## மேற்கோள்கள்


## வெளி இணைப்புகள்
* Freed slaves rebuild their lives - 
* Agrarian Slavery in Tamil Country during the Colonial Period - 

பகுப்பு:தமிழ்நாட்டின் சமூகப் பிரச்சினைகள்
பகுப்பு:தலித்தியல்
பகுப்பு:தமிழ்ச் சூழலில் அடிமைத்தனம்
ஜாவா

**ஜாவா** என்னும் தலைப்பில் உள்ள கட்டுரைகள் கீழே உள்ளன.

* ஜாவா (தீவு), இந்தோனேசியத் தீவு
* ஜாவா மனிதன்
* ஜாவா கடல்

## கணினி, நிரலாக்கம்
* ஜாவா நிரலாக்க மொழி
* ஜாவாஸ்கிரிப்டு
* ஜாவா சர்வர் பேஜஸ், ஜே. எஸ். பி
சிகிரியா

**சிகிரியா** (*Sigiriya* / *Lion Rock*; ) இலங்கையின் இணையற்ற கலைப் பாரம்பரியத்தின் சின்னமாகக் கருதப்படுகிறது. இது மாத்தளை மாவட்டத்தில் *தம்புள்ள* நகரத்திற்கு அண்மையில் அமைந்துள்ளது. 1144-அடி உயரமான இக்குன்றினுள் அழகிய வேலைப்பாடுகளுடன் கூடிய சித்திரங்கள் பல உள்ளன. இவை 6-ம் நூற்றாண்டைச் சேர்ந்தவையாகும். எதிரிகளிடமிருந்து தன்னைப் பாதுகாத்துக் கொள்ள இக்கோட்டையை முதலாம் காசியப்பன் (கி.பி. 477-495) பயன்படுத்தினான் . கோட்டையை சுற்றி அகழியும் கட்டப்பட்டுள்ளது. சிகிரியா குன்றானது ஐக்கிய நாடுகள் கல்வி, அறிவியல், பண்பாட்டு நிறுவனத்தால் (UNESCO) பாதுகாக்கப்படவேண்டிய உலக பாரம்பரியக் களமாக அறிவிக்கப்பட்டுள்ளது.

## வரலாறு
காசியப்பன் தாதுசேன மன்னனின் 2 ஆவது மனைவிக்கு பிறந்த மகனாவான். தாதுசேனனுக்குப் பின் பட்டத்து இராணிக்குப் பிறந்த முகலனுக்கே அரச உரிமையுண்டு. எனினும் காசியப்பன் தந்தையைக் கொன்று, சிகிரியாவில் கோட்டை அமைத்து அரசாட்சி எய்தினான்.

## ஒவியங்களின் சிறப்பு
இக் குகையினுள் சுவரோவியங்கள் இயற்கை வர்ணங்கள் கொண்டு வரையப்பட்ட பல சித்திரங்கள் காணப்படுகின்றன. இவைகளில் பல இன்னும் அழியாமல் அழகாகக் காட்சி தருகின்றது. இந்த ஒவியங்களில் காணப்படும் பெண்களை தேவதைகள் என சிலரும், காசியப்பனின் மனைவிகள் என சிலரும் குறிப்பிடுகிறார்கள். சிலர் கையில் தட்டை ஏந்தியவாறும், சிலர் மலர்க்கொத்தை ஏந்தியவாறும், சிலர் மேலாடை இன்றியும், சிலர் மேலாடையுடனும், தனித்தும், கூட்டமாகவும் இருக்குமாறு ஓவியங்கள் வரையப்பட்டுள்ளன.

## படத்தொகுப்பு

படிமம்:Sigiriya gardens 1.jpg|சிகிரிய குன்றின் கீழ் உள்ள சிதைவுகள்
படிமம்:Sigiriya moat and garden1.jpg|சிகிரிய குன்றைச் சுற்றியுள்ள கால்வாய்
படிமம்:SigiriyaFrescos2.JPG|சிகிரியா ஒவியம்
படிமம்:Sigiriya-gardens from the rock2.jpg|குன்றின் உச்சியிலிருந்தான காட்சி
படிமம்:Sigiriya lion gate 04.JPG|யாளிவாயில் மற்றும் ஏறும் வழி
படிமம்:Lions Paw%2C Sigirya.jpg|யாளியின் பாதம்
படிமம்:Sigiriya, Wolkenmädchen 3.jpg


## மேற்கோள்கள்

பகுப்பு:இலங்கையிலுள்ள குகைகள்
பகுப்பு:இலங்கையின் உலக பாரம்பரியக் களங்கள்
பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள கோட்டைகள்
பிற்கால சோழர்கள்

## பிற்கால சோழர்கள்

சங்க காலத்தில் வாழ்ந்த சோழர்கள் முற்கால சோழர்கள் எனவும்,
களப்பிரர் கால்த்தில் வாழ்ந்த சோழர்கள் இடை கால சோழர்கள் எனவும்,
அதன் பின் கி.பி 850- 1281 வரை வாழ்ந்த சோழமன்னர்கள் பிற்கால சோழர்கள் எனப்பட்டனர்.

### பிற்கால சோழர்கள் ஆட்சிக்கு முந்திய சோழநாட்டின் நிலை
### பிற்காலத்து சோழ மன்னர்கள்
*விசயாலய சோழன் (850 - 880) 
*ஆதித்த சோழன் (880 - 907)
*முதலாம் பராந்தக சோழன் (907-953)
*அரிஞ்சயன் (956 - 957)
*2ம் பராந்தகன் (956-973 )
*உத்தம சோழன் ( 969-986)
*1 ம் இராச இராச சோழன் (985-1014)
*1 ம் இராசேந்திர சோழன் (1014-1044)
*1 ம் இராசாதிராசன் (1018-1054)
*இராசேந்திர சோழ தேவன்(1052-1064)
*1 ம் குலோதுங்கன் (1070-1122)
*விக்கிரம சோழன் (1122-1135)
*2 ம் குலோதுங்கன்  (1133-1150)
*2 ம் இராச இராசன் (1146-1173)
*2 ம் இராசாதிராசன் (1116-1179)
*3 ம் குலோதுங்கன் (1178-1218)
*3 ம் இராச இராசன் (1216-1246)
*3 ம் இராசேந்திரன் (1246-1279)

## இலக்கியங்கள், புலவர்கள்
* விக்கிரம சோழ உலா - ஒட்டகூத்தர்
* குலோதுங்க சோழ உலா - ஒட்டகூத்தர்
* பெரிய புராணம் - சேக்கிழார்

### சிறப்புகள்

பகுப்பு:சோழர்
சாலினி (நடிகை)

**சாலினி** (பிறப்பு: நவம்பர் 20, 1979) தென்னிந்தியத் திரைப்பட நடிகை ஆவார். இவர் *பேபி சாலினி* என்ற பெயரில் குழந்தை நட்சத்திரமாகத் தமிழ்த் திரைக்கு அறிமுகமானார். தனது மூன்றாவது வயதில் நடிக்கத் தொடங்கிய இவர் தமிழ், மலையாளம் ஆகிய மொழிகளில் ஏறத்தாழ தொண்ணூறு படங்களில் நடித்துள்ளார். தமிழ்த் திரைப்பட நடிகர் அஜித் குமாரைத் திருமணம் செய்த பின்னர் நடிப்பிலிருந்து விலகினார்.

## இவரது சில குறிப்பிடத்தக்க திரைப்படங்கள்
* அலைபாயுதே
* காதலுக்கு மரியாதை
* கண்ணுக்குள் நிலவு
* அமர்க்களம்
* பிரியாத வரம் வேண்டும்

## நடித்த திரைப்படங்கள்
### குழந்தை நட்சத்திரமாக
இவர் மலையாளத்தில் 25-க்கு மேற்பட்ட திரைப்படங்களில் குழந்தை நட்சத்திரமாக நடித்துள்ளார். பின்வருபவை இவர் குழந்தை நட்சத்திரமாக நடித்த தமிழ்த் திரைப்படங்களாகும். 

### கதாநாயகியாக

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:1979 பிறப்புகள்
பகுப்பு:கேரள நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:பத்தனம்திட்டா மாவட்ட மக்கள்
இலங்கை அரசு விடுதலைப் புலிகள் 2006 பேச்சுக்கள், முதல் சுற்று

**இலங்கை அரசு (இ.சு.க) விடுதலைப் புலிகள் 2006 பேச்சுக்கள், முதல் சுற்று** எனப்படுவது இலங்கை அரசுக்கும் (இலங்கை சுதந்திரக் கட்சி)க்கும் விடுதலைப் புலிகளுக்கும் இடையில் பெப்ரவரி 22-23, 2006 இல் ஜெனிவாவில் இடம்பெற்ற நேரடி பேச்சுவார்த்தைகளைக் குறிக்கும்.

## சமீப நிகழ்வுகள்
* **[[பெப்ரவரி 19]], 2006:** எதிர்வரும் 22 ஆம் திகதி சுவிற்சர்லாந்தின் ஜெனீவா நகரில் இடம்பெறவுள்ள பேச்சுகளில் கலந்துகொள்ள விடுதலைப் புலிகளின் குழுவினர் நேற்று கிளிநொச்சியில் இருந்து பயணமாகியுள்ளனர் http://www.thinakural.com/New%20web%20site/web/2006/February/18/News-1.htm

* **[[டிசம்பர் 17]] [[2002]]:**  புலிகள் ஐரோப்பாவில் பேச்சுக்கள் நடத்த சம்மதம் http://www.tamilnet.com/art.html?catid=13&artid=16566

## பின்புலம்
இலங்கையில் இடம்பெற்ற இனப்பிரச்சினை காரணமான உள் நாட்டுப் போர் நோர்வே அரசின் உதவியுடன் இலங்கை அரசுக்கும் விடுதலைப் புலிகளுக்கும் இடையே ஏற்படுத்தப்பட்ட புரிந்துணர்வு உடன்படிக்கை அதிகாரபூர்வ போர்நிறுத்தத்துக்கு இட்டு சென்றது.  அன்றிலிருந்து இன்றுவரை ஆறு சுற்று பேச்சுவார்தைகளில் இரு தரப்பினரும் ஈட்பட்டனர்.  பலவேறு காரணங்களுக்காக அப்பேச்சு வார்த்தைகள் தற்சமயம் ஒரு உறைந்த நிலைமையில் இருக்கிறது.

## காலக் கோடு
* இலங்கை இனப்பிரச்சினை காலக் கோடு

## துணை நூல்கள்
:* S. J. Tambiah. (1986). *Sri Lanka: ethnic fratricide and the dismantling of democracy*. Chicago: The University of Chicago Press.

## வெளி இணைப்புகள்
* http://www.tamilnet.com/art.html?catid=13&artid=17260 Ceasefire Agreement is foundation of peace and must be implemented – Balasingham
* Secretariat for Coordinating the Peace Process (SCOPP)-GoSL 
* LTTE Peace Secretariat
* BBC SriLanka Timeline
* Tamilnet

பகுப்பு:இலங்கை சமாதான பேச்சுவார்த்தைகள்
ருடால்ப் ஹெல்

**ருடால்ப் ஹெல்** (*Rudolf Hell*) (19 திசம்பர் 1901 – 11 மார்ச்சு 2002) ஒரு ஜெர்மானிய புத்தாக்குனர் ஆவார். இவர் 1901 டிசம்பர் 19 - ஆம் நாள் ஜெர்மனியின் பவேரியா நகரத்தில் பிறந்தார். இவர் தொலைநகல் சாதனத்திற்கு முன்னோடியான ஹெல்ஷ்ரீபர் என்னும் கருவியைக் கண்டுபிடித்தார்.

பகுப்பு:அறிவியலாளர்கள்
பகுப்பு:1901 பிறப்புகள்
பகுப்பு:2002 இறப்புகள்
பகுப்பு:செருமானியக் கண்டுபிடிப்பாளர்கள்
வட்டுக்கோட்டைத் தீர்மானம்

**வட்டுக்கோட்டைத் தீர்மானம்** யாழ்ப்பாணத்தின் வட்டுக்கோட்டை யில் 1976 மே 14 ம் திகதி நடந்த தமிழர் விடுதலை கூட்டணியின் கட்சி மாநாட்டில் நிறைவேற்றப்பட்ட தீர்மானம் ஆகும். தனித் தமிழீழம் அமைக்கப்பட வேண்டும் என்பதே அத் தீர்மானத்தின் சாராம்சம் ஆகும். 1977 தேர்தலில் தமிழர் விடுதலைக் கூட்டணி தமிழர் பிரதேசங்களில் பெரும் வெற்றி பெற்றது.

## வட்டுக்கோட்டை பிரகடனம்
ஈழத்தமிழர்களுக்காக ஈழத் தந்தை எனப்படும் செல்வநாயகம் தலைமையில் அனைத்துத் தமிழ்க் கட்சிகளின் தலைவர்களும் ஒன்றிணைந்து வட்டுக்கோட்டை எனும் தொகுதியில் வழகம்பரை அம்மன் கோவில் அருகில் மிக பிரமாண்ட அரங்கில் பிரகடனம் செய்தனர்.

# இலங்கைத் தீவின் வடக்கு, கிழக்கு மாகாணங்களை உள்ளடக்கிய பாரம்பரிய, சுதந்திரம் மற்றும் இறையாண்மை கொண்ட தமிழர் தாயகம் வேண்டும். 
# அதில் ஒரு தேசிய இனமாக தமிழரின் அரசியல் இலக்கை அவர்களே தீர்மானித்துக் கொள்ளும் தன்னாட்சி உரிமை வேண்டும். 
# அதற்காக முழுமூச்சான பயணத்தை அஞ்சாத அர்ப்பணிப்புக்களோடு நாம் முன்னெடுக்கவேண்டும்

## மேற்கோள்கள்


## வெளி இணைப்புகள்
* வட்டுக்கோட்டையில் இருந்து முல்லைத்தீவு வரை

பகுப்பு:இலங்கை அரசியல்
பகுப்பு:ஈழப் போராட்டக் காரணங்கள்
பகுப்பு:தமிழ்த் தேசியம்
குருதிச் சிறுதட்டுக்கள்

**குருதிச் சிறுதட்டுக்கள்** அல்லது **இரத்தத் தட்டு (platelet)** அல்லது **குருதி நுண் திப்பிகள்** என்பது குருதியிலுள்ள உயிரணுக்களில் ஒரு வகையாகும். இத்தட்டுக்கள் குருதி உறைதலில் முதன்மையான பங்காற்றுகின்றன. இவற்றின் எண்ணிக்கை குறைவாக இருந்தால், இரத்த உறையாமை ஏற்பட்டு குருதிப்பெருக்கு ஏற்படும் வாய்ப்புண்டு. அதே நேரம், இவற்றின் எண்ணிக்கை தேவைக்கு அதிகமாக இருந்தால் - பொதுவாக, அறிகுறிகள் இல்லாமல் இருப்பினும் - இரத்தக் கட்டுகள் ஏற்படவும் வாய்ப்புண்டு. இவற்ரின் வாழ்வுக்காலம் 5 - 9 நாட்களாகும்.

## அமைப்பு
இரத்தச் சிவப்பணுக்களைப் போன்று, இவையும் அணுக்கரு அற்றவை, மற்றும் தட்டையான வடிவம் கொண்டவை. ஒரு இரத்தத் தட்டின் விட்டம் சராசரியாக 1.5 முதல் 3.0 மைக்ரோ மீட்டர் வரை இருக்கும். பிற அணுக்களைக் காட்டிலும், இவற்றின் எண்ணிக்கை குறைவாதலால், எளிதில் உடல் இவற்றை இழக்க நேரிடும். முறையான அணுக்கரு இல்லாவிடினும், ரைபோ கரு அமிலம் மற்றும் பல கூறுகளும் இவற்றினுள் உண்டு. இவை, இரத்த உறைதல் தேவைப்படும்போது முக்கியப் பங்காற்றுகின்றன.

## தோற்றம்

இவை எலும்பு மச்சையில் (bone marrow) உருவாக்கப்படுகின்றன. இவற்றின், தோற்ற முன்னோடி அணுக்கள் *மெகாகேரியோசைட்டுக்கள்* (Megakaryocytes) எனப்படும் பல அணுக்கருக்கள் கொண்ட அணுக்களாவன. பொதுவாக கல்லீரல், சிறுநீரகம் ஆகியவற்றால் சுரக்கப்படும் *துரோம்போபொயட்டின்* என்ற வளரூக்கி/இயக்குநீர் (hormone) இவற்றின் எண்ணிக்கையை சரியான அளவில் வைத்திருக்க உதவுகிறது. தட்டுக்களோடு இணைந்திருக்கும் இந்த இயக்குநீர், அவற்றின் எண்ணிக்கை குறையின், குருதியில் கொண்டு வரப்பட்டு, அது எலும்பு உள் திசுக்களுக்கு தூண்டுகோலாக அமைந்து எண்ணிக்கையைக் கூட்டிக் கொள்ளும். 
thumb|மற்றொருவருடைய உடலில் ஏற்றுவதற்காக ஒரு கொடையாளரிடமிருந்து சேகரிக்கப்பட்டுள்ள 250 மி.லி. இரத்தத் தட்டுக்கள்

## புற இணைப்புகள்

* Video 
பகுப்பு:குருதி
ஏவோ மொராலெஸ்

**ஏவோ மொராலெசு** (*Evo Morales*, ; பிறப்பு: அக்டோபர் 26, 1959) 2006 முதல் 2019 வரை பொலிவியாவின் அதிபராகப் பதவியில் இருந்த அரசியல்வாதி ஆவார். பழங்குடியினத்தைச் சேர்ந்த முதலாவது அதிபராகவும் இவர் அறியப்படுகிறார். இவரது நிர்வாகம் இடதுசாரி அரசியல் கொள்கைகளை நடைமுறைப்படுத்துதல், வறுமைக் குறைப்பு மற்றும் பொலிவியாவில் அமெரிக்க மற்றும் பன்னாட்டு நிறுவனங்களின் செல்வாக்கை எதிர்ப்பதில் கவனம் செலுத்தியது. சோசலிசவாதியான இவர், சோசலிசத்துக்கான இயக்கம் என்ற அரசியல்கட்சியின் தலைவராக உள்ளார். 2019 தேர்தல்களில் இவரது அரசாங்கம் மோசடி செய்ததாக அமெரிக்க நாடுகள் அமைப்பு விடுத்த அறிக்கையை அடுத்து, இவரைப் பதவி விலகக் கோரி பொலிவிய இராணுவம் இறுதி எச்சரிக்கை விடுத்ததைத் தொடர்ந்து நாட்டில் குறிப்பிடத்தக்க அமைதியின்மை ஏற்பட்டதன் எதிரொலியாக, இவர் 2019 நவம்பர் 10 அன்று தனது அதிபர்பதவியைத் துறந்தார்.

மொராலெஸ் தனது பதவி விலகலை ஒரு இராணுவப் புரட்சி எனக் குற்றஞ்சாட்டினார். மெக்சிக்கோ, கியூபா, நிக்கராகுவா, வெனிசுவேலா ஆகிய நாடுகளும் அவருக்கு ஆதரவாகக் குரல் கொடுத்தன. 2019 நவம்பர் 12 இல் இவர் அரசியல் தஞ்சம் பெற்று மெக்சிக்கோ சென்றார்.

ஐமாரா பழங்குடிக் குடும்பம் ஒன்றில் பிறந்த மொராலசு கொக்கோ பயிரிடும் விவசாயியாகப் பணியாற்றி பின்னர் ஒரு தொழிற்சங்கவாதியானார். அமெரிக்க சார்பு அரசுகள், கொக்கோ பயிர்ச் செய்கை தடுப்பை செயற்படுத்தியதை எதிர்த்தார். தாம் கொக்கோ என்ற இயற்கைப் பயிரையே பயரிடுவதாகவும், கொக்கெயின் என்ற போதைப்பொருளை உற்பத்தி செய்யவில்லை என்றும் வாதிட்டார். "முதலாளித்துவம் மனிதர்களின் மிகக்கொடிய எதிரி, எந்த ஒரு அமைப்பு மனிதர்களின் அடிப்படை தேவைகளான மருத்துவம், கல்வி, உணவு ஆகிவற்றை நிறைவு செய்யவில்லையோ அவ்வமைப்பு மிகப்பெரிய மனித உரிமை மீறல்களைச் செய்கின்றது" என்ற கருத்தினை உடையவர்.

## ஆட்சிக்காலம்
* 2005ல் நடைபெற்ற தேர்தலில் மொரேல்ஸ் மிக பிரம்மாண்டமான வெற்றி பெற்றார்.  அவரது சோசலிசத்திற்கான பேரியக்கம் (மாஸ்) பூர்வகுடி மக்களின் கவுரவத்தை மீட்டெடுக்கும் பல்வேறு நடவடிக்கைகளில் ஈடுபட்டது.
* 2009ல் நிறைவேற்றப்பட்ட புதிய அரசியலமைப்பின்படி பூர்வகுடிகளின் கொடி பழைய பொலிவியாவின் தேசியக் கொடிக்கு இணையாக அங்கீகரிக்கப்பட்டது. அந்தக் கொடியும், ராணுவ வீரர்களின் உடைகளில் தைக்கப்பட்டது. அரசு அலுவலகங்களில் பறக்கவிடப்பட்டது.

## மேற்கோள்கள்

பகுப்பு:பொலிவிய அரசுத்தலைவர்கள்
பகுப்பு:தென் அமெரிக்க இடதுசாரி தலைவர்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:பொலிவிய அரசியல்வாதிகள்
ராபர்ட் ஜெ. வான் டி கிராப்

**ராபர்ட் ஜெ. வான் டி கிராப்** (டிசம்பர் 20, 1901 – ஜனவரி 16, 1967) ஓர் அமெரிக்க இயற்பியலாளர் ஆவார். இவர் பிரின்ஸ்டன் பல்கலைக்கழகத்தில் இயற்பியல் பேராசிரியராகப் பணிபுரிந்தார். வான் டி கிராப் மின்னியற்றி என்னும் இயந்திரத்தை உருவாக்கியவர் இவரேயாவார்.

பகுப்பு:அறிவியலாளர்கள்
பகுப்பு:1901 பிறப்புகள்
பகுப்பு:1967 இறப்புகள்
பகுப்பு:அமெரிக்க இயற்பியலாளர்கள்

## மேற்கோள்கள்
ஸ்டாலின்

**ஸ்டாலின்** என்ற பெயர் பின்வரும் தலைப்புகளைக் குறிக்கலாம்.

* ஜோசப் ஸ்டாலின் - புரட்சியாளர் மற்றும் சோவியத் ஒன்றியத்தின் இரண்டாவது தலைவர்
* மு. க. ஸ்டாலின் - தமிழக அரசியல்வாதி.
* எவ்ரில் ஸ்டாலின் - இங்கிலாந்து துடுப்பாட்டக்காரர்.
* ஸ்டாலின் (2006 திரைப்படம்) - சிரஞ்சிவி நடித்த தெலுங்குத் திரைப்படம்
தடுப்பு மருந்து

**தடுப்பு மருந்து (Vaccine)** என்பது ஒரு நோய்க்கு எதிரான நோய் எதிர்ப்பாற்றல் முறைமையை ஊக்குவிக்கும் நோய்க்காரணிப் புரதத் தயாரிப்பு ஆகும். இது நோய் உண்டாக்கும் கிருமிகளின் தாக்குதல்களிலிருந்து உயிர்களைக் காக்கவோ, தாக்குதல்களின் வீரியத்தைக் குறைக்கவோ பயன்படுகிறது.

இந்தத் தடுப்பு மருந்தானது குறிப்பிட்ட நோய்க்கான நோய்க்காரணியை ஒத்திருப்பினும், குறிப்பிட்ட மருந்தானது பலவீனமாக்கப்பட்ட நுண்ணுயிரியையோ அல்லது கொல்லப்பட்ட நுண்ணுயிரியையோ அல்லது அதன் நச்சுப்பொருளில் இருந்தோ பெறப்பட்ட ஒரு பகுதிப்பொருளையோ கொண்டதாக இருக்கும். இவ்வாறு உட்செலுத்தப்படும் இந்த மருந்து உடலினால் அந்நியப் பொருளாக அடையாளப்படுத்தப்பட்டு அவற்றை அழித்துச் சிதைக்க உடலின் நோய் எதிர்ப்பாற்றல் முறைமை தொழிற்படும். இது பின்னர் நினைவில் கொள்ளப்பட்டு, அதுபோன்ற வேறு நுண்ணுயிர் பின்னர் உடலைத் தாக்கும் போது விரைவான தொழிற்பாட்டால் நோய் ஏற்படாது தடுக்கப்படும். பாக்டீரியா, வைரசு போன்ற நுண்ணுயிரிகளை சில குறிப்பிட்ட நிருவகிப்பின் மூலம் மாற்றியமைத்து இவ்வகையான தடுப்பு மருந்துகள் பெறப்படுகின்றன.

இந்த தடுப்பு மருந்தானது தடுப்பு மருந்தேற்றம் மூலம் உடலினுள் செலுத்தப்படும்

## மேற்கோள்கள்

பகுப்பு:மருந்துகள்
பகுப்பு:நோய் எதிர்ப்பு முறைமைகள்
பகுப்பு:நோய்த் தடுப்பு மருந்துகள்
பகுப்பு:18-ஆம் நூற்றாண்டுக் கண்டுபிடிப்புகள்
கார்த்திக் ராஜா

**கார்த்திக் ராஜா** (Kathick raja) இந்தியத் திரைப்பட இசையமைப்பாளராவார். பெரும்பான்மையாக தமிழ்த் திரைப்படத் துறையில் பணியாற்றுகிறார். இவர் இசையமைப்பாளர் இளையராஜாவின் மகனாவார். தமிழ்த் திரைப்படமான பாண்டியன் (1992) திரைப்படத்தில் இசையமைப்பாளராக அறிமுகமானார். விமர்சன ரீதியாகவும் வணிக ரீதியாகவும் பாராட்டப்பட்ட பல திரைப்படங்களுக்கு இசையமைத்துள்ளார்.

## தனிப்பட்ட வாழ்க்கை
கார்த்திக் ராஜா இசையமைப்பாளர் இளையராஜாவின் மூத்த மகன். இவரது சகோதரர் யுவன் சங்கர் ராஜா, தமிழ்த் திரைப்பட இசை இயக்குநர்கள், பின்னணிப் பாடகரான சகோதரி பவதாரிணி ஆகியோர் இவருடன் குறிப்பிடத்தக்க திட்டங்களில் பணியாற்றியுள்ளனர். சென்னையில் உள்ள செயின்ட் பேட்ஸ் பள்ளி மற்றும் பாஸ்டன் மெட்ரிகுலேசன் மேல்நிலைப் பள்ளியில் கல்வி பயின்றார். 8 சூன் 2000 அன்று, கார்த்திக் ராஜா திருப்பதியில் ராஜ ராஜேஸ்வரியை மணந்தார்.

## தொழில்
இசைக் கலைஞர்களின் குடும்பத்தில் பிறந்த இவர், சிறு வயதிலேயே பல்வேறு வகையான இசையை வெளிப்படுத்தினார். டிரினிட்டி ஸ்கூல் ஆஃப் மியூசிக், முக்கியமாக பியானோவில் (ஜேக்கப் ஜானுடன் இணைந்தவர்) மேற்கத்திய கிளாசிக்கல் இசையில் முறையான பயிற்சி பெற்றார். டி. வி. கோபாலகிருஷ்ணன், மலையாள இசையமைப்பாளர் வெ. தட்சிணாமூர்த்தி ஆகியோரிடமிருந்து கருநாடக இசையில் பயிற்சி பெற்றார்.

தனது 13 வயதில் கார்த்திக் ராஜா தமிழ்த் திரைப்படமான நினைக்க தெரிந்த மனம் (1987)இன் கண்ணுக்கம் பாடலுக்கு விசைப்பலகை வாசித்தார். நாயகன் திரைப்படத்தின் ஒலிப்பதிவுக்கு விசைப்பலகை வாசிப்பது உட்பட இதுபோன்ற பல பயணங்களைத் தொடர்ந்தார். கார்த்திக் தனது தந்தைக்கு பல பதிவுகளையும் ஏற்பாடு செய்ததோடு, பாண்டியன் (1992) திரைப்படத்திற்காக தனது முதல் பாடலான "பாண்டியனின் ராஜ்ஜியத்தில்" மற்றும் ஆத்மா (1993) திரைப்படத்திற்காக "நினைக்கின்ற பாதையில்" பாடலுக்கு இசையமைத்தார். இந்த நேரத்தில், இவர் தொலைக்காட்சித் தொடரான விவிலியத்திற்கு பின்னணி இசையை இயற்றினார்.

1996 ஆம் ஆண்டில் அலெக்சாண்டர் என்ற தமிழ்த் திரைப்படத்தின் மூலம் முழு அளவிலான இசையமைப்பாளராக அறிமுகமானார். அதைத் தொடர்ந்து மாணிக்கம் திரைப்படத்திற்காக இசையமைத்தார். பின்னர் பல வெற்றிப் படங்களுக்கு இசையமைக்க வாய்ப்பைப் பெற்றார். குறிப்பாக உல்லாசம், நாம் இருவர் நமக்கு இருவர் , காதலா காதலா மற்றும் டும் டும் டும் போன்றவையாகும். கிரஹனுடன் இந்திப் படங்களிலும் அறிமுகமானார். இது சிறந்த புதிய திறமைக்கான ஆர்.டி. பர்மன் விருதை பெற்றுத் தந்தது.

## இசையமைத்த சில திரைப்படங்கள்
**மாணிக்கம்*
**[[உல்லாசம்]]*
**அலெக்சாண்டர்*
**[[நாம் இருவர் நமக்கு இருவர்]]*
**[[உள்ளம் கொள்ளை போகுதே]]*
**[[டும் டும் டும்]]*
**ஆல்பம்*
**ரகசியமாய்*
**குடைக்குள் மழை*
**நெறஞ்ச மனசு*
* *நாளை*
* *மனதோடு மழைக்காலம்*
* *[[சகாப்தம்]]*
* ''முருகா

## மேற்கோள்கள்

## வெளி இணைப்புகள்
* 
* Official website
*  Karthik Raaja Lounge

பகுப்பு:இந்தியத் திரைப்பட இசையமைப்பாளர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:1970 பிறப்புகள்
பகுப்பு:பிலிம்பேர் விருதுகள் வென்றவர்கள்
பகுப்பு:தமிழ்நாட்டு இசைக்கலைஞர்கள்
கன்னிமாரா பொது நூலகம்

சென்னையிலுள்ள **கன்னிமாரா பொது நூலகம்** (**Connemara Public Library**) இந்தியாவின் களஞ்சிய நூலகங்களில் ஒன்றாகும். ஆதலால் இந்தியாவில் வெளியிடப்படும் அனைத்து புத்தகங்கள், நாளிதழ்கள் மற்றும் சஞ்சிகைகள் ஆகியவற்றின் ஒரு படி (பிரதி) இங்குப் பெறப்படும்.  1890-இல் நிறுவப்பட்ட இந்நூலகத்தில் நாட்டின் மதிக்கத்தக்க, புகழ்பெற்ற  பழமையான புத்தகங்கள் பாதுகாக்கப்படுகின்றன.  மேலும் இஃது ஐக்கிய நாடுகளின் களஞ்சிய நூலகமாகவும் உள்ளது. இந்நூலகம் காலை 8 முதல் இரவு 8 மணிவரை செயல்படுகிறது.

## வரலாறு

கன்னிமாரா நூலகத்தின் ஆரம்பம் 1860-இல் தொடங்குகிறது.  அன்றைய பிரிட்டிசு இந்தியப் பேரரசின், மதராஸ் மாகாணத்தின் மதராஸ் அருங்காட்சியகத்தின் ஒரு பகுதியாகச் சிறு நூலகம் கேப்டன் ஜீன் மிட்செலால் தொடங்கப்பட்டது.  இங்கிலாந்தின் எய்லிபரி கல்லூரியில் நூற்றுக்கணக்கான புத்தகங்கள் தேவைக்கதிகமாக இருந்தன, அவையாவும் மதராஸ் மாகணத்துக்கு அனுப்பப்பட்டன.  அவை, மதராஸ் அருங்காட்சியகத்துக்கு அளிக்கப்பட்டன.  பிரிட்டிசு அருங்காட்சியக-நூலக மாதிரியின் அடிப்படையில் அமைக்கப்பட்ட இந்நூலகம் 1890 வரை அருங்காட்சியகத்தின் கட்டுப்பாட்டில் இருந்தது.  அன்றைய மதராஸ் மாகாணத்தின் ஆளுநராக இருந்த **கன்னிமாரா பிரபு**, மாகாணத்துக்கான பொது நூலகம் அமைக்கும் தேவையை உணர்ந்து 1890-ஆம் ஆண்டு மார்ச் 22-ஆம் நாள் அடிக்கல் நாட்டினார்.   1896-ஆம் ஆண்டு டிசம்பர் 5-ஆம் நாள் பொதுமக்களுக்குத் திறக்கப்பட்டது. இந்த நூலகம்  திறக்கப்பட்டபோது அவர் ஆட்சியில் இல்லாவிடினும் அவருடைய பெயரே நூலகத்துக்கும் சூட்டப்பட்டது.

1948-ஆம் ஆண்டு மதராஸ் பொது நூலகச் சட்டத்தின்படி, (இச்சட்டமே இந்தியாவிலேயே முதன்முதலில் பொதுநூலகங்களை அங்கீகரித்து, அமைத்து, நிருவகித்தல் சம்பந்தமான முக்கிய செயல்பாடு ஆகும்) கன்னிமாரா பொது நூலகம் மாநிலத்தின் மைய நூலகமாயிற்று.

கட்டமைப்புக் கலைகளின் ஒருங்குமையைக் குறிக்குமாறு அமைந்த கட்டடங்களோடு 1973-இல் மேலும் ஒரு கட்டடம் கட்டப்பட்டது.  இவற்றில், வார இதழ்கள்-நாளிதழ்கள் பிரிவு, பாடப்புத்தகப் பிரிவு, குறிப்புதவிப் பிரிவு, இந்திய மொழிகள் பிரிவு, வேற்றுமொழி இலக்கியங்கள் பிரிவு, காணொளி பிரிவு ஆகியவற்றோடு இந்திய ஆட்சிப் பணி தேர்வு ஆயத்தத்துக்கான தனித்துவ பிரிவு ஆகியவை இருக்கின்றன.  நூலகம் முழுமைக்கும் கணினிமயப்படுத்தல் முடிவுறும் தறுவாயில் உள்ளது.  இங்கு மொத்தம் ஆறு இலட்சத்துக்கும் மேலான புத்தகங்கள் உள்ளன.

1981-ஆம் ஆண்டு இந்திய நடுவண் அரசின் ஆணைப்படி கன்னிமாரா பொது நூலகம் நாட்டின் களஞ்சிய நூலகமானது.  நாட்டில் மொத்தம் நான்கு களஞ்சிய நூலகங்கள் உள்ளன.  எனினும் கன்னிமாரா பொது நூலகம், **நூலக அமைப்புகள் மற்றும் நிறுவனங்களின் பன்னாட்டுக் கூட்டமைப்பில்** பதிவுபெற்ற உறுப்பினராக இல்லை.

## நூலகர்கள்

## வெளி இணைப்புகள்
* கன்னிமாரா பொதுநூலக இணையத்தளம் 

## மேலும் பார்க்க
*அண்ணா நூற்றாண்டு நூலகம்
*அரசு அருங்காட்சியகம், சென்னை

## உசாத்துணைகள்

﻿

பகுப்பு:சென்னை
பகுப்பு:சென்னை நூலகங்கள்
டிரில்லியன்

மேற்கத்திய எண்முறையில் **மும்மநுல்லியம்** அல்லது **டிரில்லியன்** என்பது ஓராயிரம் இருமநுல்லியம் / பில்லியனைக் (1000 X 1000 X 1000 X 1000)குறிக்கும். ஒரு டிரில்லியன், 1,000,000,000,000 என எழுதப்படுகிறது. ஒன்றின் பின் 12 சுழிகள். அறிவியல் முறையில் எழுதும்போது, ஒரு டிரில்லியன், 1012 என எழுதப்படும்.

ஒரு டிரில்லியன் என்பது ஓராயிரம் *மும்மடி [[ஆயிரம்]]* (1000 X 10003). இதே போல குவாட்ரில்லியன் என்பது ஓராயிரம் *நான்கு மடி ஆயிரம்* (1000 X 10004). குவின்ட்டில்லியன் என்பது ஓராயிரம் *ஐந்துமடி ஆயிரம்* (1000 X 10005). இவ்வெண் முறையில் எண்களின் பெயர்கள் இவ்வாறு ஆயிரத்தின் பன்மடிகளாக அடுக்கப்பட்டு பெயர்சூட்டப்பட்டுள்ளன. முன்னொட்டுகளாகிய டிரி (tri), குவார்ட் (quart), குவின்ட் (quint) என்பன முறையே மூன்று, நான்கு, ஐந்து ஆகியவற்றைக் குறிக்கும் சொற்கள். எண்களைப்பற்றி, அனைத்துலக முறைப்படி வழங்கும் முன்னொட்டு சொற்களை அறிய SI முன்னொட்டுச் சொற்கள் என்னும் கட்டுரையைப் பார்க்கலாம்.

பகுப்பு:எண்கள்
பகுப்பு:அளவை
மக்கள்தொகை அடர்த்தி அடிப்படையில் நாடுகளின் பட்டியல்

**[[மக்கள் தொகை அடர்த்தி]] வரிசையில் நாடுகள்/குடியிருப்புகள் பட்டியல்**-குடியிருப்போர்/கி.மீ.² அடிப்படையில்.

இங்கு குறிக்கப்பட்டுள்ள நிலப்பரப்பு, ஆறுகள், ஒடைகள், ஏரிகள் போன்ற உள்நாட்டு நீர்நிலைகளின் பரப்பையும் உள்ளடக்கியது. ஜுலை 2005கான மக்கள் தொகை மதிப்பீடு. இறையாண்மை வாய்ந்த நாடுகள் மட்டுமே இலக்கம் இடப்பட்டுள்ளன; ஆனால், இறையாண்மையற்ற பகுதிகளும் உவமி நோக்கும்கால் ஒன்றுபடுத்தப்பட்டுள்ளன.

## முதன்மையான அட்டவணை
சார்பு பிரதேசங்களின் பெயர்கள் சாய்வு எழுத்துகளில் காட்டப்பட்டுள்ளது.

இந்த புள்ளிவிவரங்கள் அந்தந்த நாடுகள் மற்றும் பிரதேசங்களின் அதிகாரப்பூர்வ வலைதளங்களிலிருந்து பெறப்பட்டவையகும்.

## மக்கள் தொகை அடர்த்தியான நாடுகள்

மக்கள் தொகை அடர்த்தியில் முதல் 100 நாடுகள் பட்டியல்கள்

## 2005 ஆம் ஆண்டு புள்ளவிவரங்கள்

ஆதாரங்கள்: நடுவண் ஒற்று முகமை த வேர்ல்டு ஃபக்ட்புக் http://www.cia.gov/cia/publications/factbook/ ; US Census Bureau http://www.census.gov/cgi-bin/ipc/idbrank.pl

## நாடுவாரித் தகவல்களுக்கான வெளி இணைப்புகள்
* https://web.archive.org/web/20010405082105/http://www.world-gazetteer.com/home.htm
* http://www.cia.gov/cia/publications/factbook/index.html 
* http://www.state.gov/r/pa/ei/bgn/
* http://news.bbc.co.uk/1/hi/country_profiles/default.stm
* http://www.lonelyplanet.com/destinations/

## இவற்றையும் பார்க்கவும்
* மக்கள் தொகை அடிப்படையில் நாடுகளின் பட்டியல்
* பரப்பளவு அடிப்படையில் நாடுகளின் பட்டியல்

## குறிப்புகள்

## மேற்கோள்கள்

பகுப்பு:நாடுகள் தொடர்பான பட்டியல்கள்
பகுப்பு:மக்கள் தொகையியல்
பரப்பளவு அடிப்படையில் நாடுகளின் பட்டியல்

இது **பரப்பளவு அடிப்படையில் வரிசைப்படுத்தப்பட்ட உலக நாடுகளின் பட்டியலாகும்**.

அரசுரிமை (இறையாண்மை) பெற்றுள்ள நாடுகளை மட்டுமே இங்கு எண்ணிக்கையுடன் தொகுத்துள்ளோம். அரசுரிமை (இறையாண்மை) இல்லாத நிலப்பரப்புகளை, வாசகர்கள் பொருந்தி காண்பதற்காக, *சாய்வெழுத்துக்களில்* தொகுத்துள்ளோம். குளங்கள், நீர்தேக்கங்கள், ஆறுகள் போன்ற நிலம்சார்ந்த நீர்நிலைகளும் இப்பரப்பளவுகளில் அடக்கம். அண்டார்டிகாவின் சில பகுதிகளை பல நாடுகள் உரிமை கொண்டாடுகின்றன. அப்பகுதிகளின் பரப்பளவுகளை இங்கு கணக்கில் சேர்த்துக்கொள்ளவில்லை.

## ஆதாரம்
* சி.ஐ.ஏ உலக ஆதார புத்தகம் (CIA World Factbook), http://www.cia.gov/cia/publications/factbook/fields/2147.html 

## இவற்றையும் பார்க்கவும்
* மக்கள்தொகை அடிப்படையில் நாடுகளின் பட்டியல்
* மக்கள்தொகை அடர்த்தி அடிப்படையில் நாடுகளின் பட்டியல்

பகுப்பு:நாடுகள் தொடர்பான பட்டியல்கள்
யோசப் பரராஜசிங்கம் படுகொலை

இலங்கை, மட்டக்களப்பு நாடாளுமன்ற உறுப்பினர், மற்றும் தமிழ் தேசிய கூட்டமைப்பின் முக்கிய உறுப்பினர்களின் ஒருவருமான யோசப் பரராஜசிங்கம் அவர்கள் டிசம்பர் 24, 2005 அன்று 12:15 மணியளவில் மட்டக்களப்பு செயின்ற் மேரி தேவாலயத்தில் வைத்து அடையாளம் காணப்படாத ஒருவரால் சுட்டு கொல்லப்பட்டுள்ளார்.  இவர் இலங்கைத் தமிழரசுக் கட்சியின் ஆரம்பகால உறுப்பினராகவும், பின்னர் தமிழர் விடுதலைக் கூட்டணியின் உறுப்பினராவும் இருந்தவர்.

frame|right|யோசப் பரராஜசிங்கம்

## "மாமனிதர்" பட்டம்
இறப்பின்பின் யோசப் பராஜசிங்கத்துக்கு விடுதலைப் புலிகளால் "மாமனிதர்" பட்டம் வழங்கப்பட்டது.

## கிளிநொச்சியில் அஞ்சலி
அவரது உடல் கிளிநொச்சிக்கு அஞ்சலிக்கு வைக்கப்பட்டது.  பிரபாகரன் உட்பட முக்கிய விடுதலைப் புலி உறுப்பினர்கள், மலையக தமிழர் தலைவர்கள், பிற முக்கிய பிரமுகர்கள் மற்றும் பொதுமக்கள் அஞ்சலி செலுத்தினார்கள். 
 
## வெளி இணைப்புகள்
* Tamil Net - Joseph Pararajasingham MP shot dead in Batticaloa church 
* நிதர்சனம் - ஜோசப் பரராஜ சிங்கம் சுட்டுக்கொலை
* ஜோசப் பரராஜ சிங்கம் பற்றிய பி.பி.சி. தமிழ் வானொலிக் கட்டுரை

பகுப்பு:செய்திகள்
பகுப்பு:இலங்கையில் தனிநபர் படுகொலைகள்
யோசப் பரராஜசிங்கம்

**யோசப் பரராஜசிங்கம்** (நவம்பர் 26, 1934 - டிசம்பர் 24, 2005) இலங்கை, மட்டக்களப்பு பகுதியைச் சார்ந்த முக்கிய தமிழ்த் தலைவர்களில் ஒருவராக விளங்கியவர். இவர் டிசம்பர் 24, 2005 அன்று படுகொலை செய்யப்பட்டார். தமிழ் தேசியக் கூட்டமைப்பின் உருவாக்கத்திற்கு முன்னின்று உழைத்த தலைவர்களுள் இவரும் ஒருவர். தமிழ்த் தேசிய விடுதலைக்காக அறவழியில் போராடிய இவருக்கு தமிழீழ விடுதலைப் புலிகளின் தலைவரால் மாமனிதர் விருது வழங்கப்பட்டது. மட்டக்களப்பு தேவாலயத்தில் நடந்த நத்தார் நள்ளிரவு திருப்பலிப் பூசையின் போது அடையாளம் தெரியாத துப்பாக்கிதாரிகளால் பரராஜசிங்கம் சுடப்பட்டார். ஜோசப் பரராஜசிங்கம் மரணிக்கும்போது வயது 71. மூன்று ஆண்கள் மற்றும் ஒரு பெண் என நான்கு பிள்ளைகள் இவருக்கு இருந்தனர். இவரது ஒரு மகன் சிறுவயதிலேயே காலமாகிவிட்டார்.

அறுபதுகளில் தமிழரசுக் கட்சி மூலம் அரசியலுக்கு நுழைந்த இவர், தான் பத்திரிகையாளராக பணியாற்றிய காலத்தில் தனது மனைவியார் பெயரில் (சுகுணம் ஜோசப்) கட்டுரைகளை எழுதிவந்தார். மட்டக்களப்பு மாவட்டத்தின் பிரச்சினைகளை வெளிக்கொணர இவர் எழுதிய கட்டுரைகள் பல அப்பகுதியில் மிகவும் பிரசித்தமானவை. மட்டக்களப்பு மாவட்டத்தில் பத்திரிகையாளர் அமைப்பு ஒன்றை ஏற்படுத்துவதில் முன்னின்றவர் இவர். அந்த அமைப்பின் ஆரம்பத் தலைவராக செயல்பட்டார்.

1989இல் பல தமிழ் அமைப்புகள் சேர்ந்து தமிழர் விடுதலைக் கூட்டணியின் பட்டியலில் தேர்தலில் போட்டியிட்ட சமயம் இவரும் அந்தப் பட்டியலில் இடம்பெற்றார். ஆயினும் அப்போது அவர் அந்தத் தேர்தலில் தேர்ந்தெடுக்கப்படவில்லை. இருந்தபோதிலும் தமிழர் விடுதலைக் கூட்டணியின் அப்போதைய மட்டக்களப்பு நாடாளுமன்ற உறுப்பினர்களில் ஒருவரான சாம் தம்பிமுத்து, கொழும்பில் கனடியத் தூதரகத்துக்கு முன்பாக வைத்து தனது மனைவியார் கலா தம்பிமுத்து சகிதம் சுட்டுக்கொல்லப்படவே, அந்த இடத்து நாடாளுமன்ற உறுப்பினராக ஜோசப் நியமிக்கப்பட்டார்.

அதனை அடுத்தத் தேர்தல்களில் ஜோசப் வெற்றி பெற்று நாடாளுமன்ற உறுப்பினராகத் தொடர்ந்த போதிலும், வடக்கு கிழக்கில் ஏற்பட்ட அரசியல் நிகழ்வுகள் காரணமாக கடந்த பொதுத் தேர்தலில் அவர் தோல்வியடைய நேர்ந்தது. ஆயினும் தமிழ் தேசியக் கூட்டமைப்பின் (தமிழரசுக்கட்சி) சார்பில் தேசியப் பட்டியல் மூலமான உறுப்பினராக அவர் நாடாளுமன்றத்துக்கு நியமிக்கப்பட்டிருந்தார்.

## இவற்றையும் பார்க்க
*யோசப் பரராஜசிங்கம் படுகொலை

## வெளியிணைப்புகள்
* பரராஜசிங்கம் வாழ்க்கைக் குறிப்பு-பி.பி.சி செய்தி

## மேற்கோள்கள்

பகுப்பு:இலங்கைத் தமிழ் அரசியல்வாதிகள்
பகுப்பு:1934 பிறப்புகள்
பகுப்பு:2005 இறப்புகள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கை அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:மாமனிதர் விருது பெற்றவர்கள்
பகுப்பு:இலங்கை உரோமன் கத்தோலிக்கர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:புனித மிக்கேல் கல்லூரி தேசியப் பாடசாலை பழைய மாணவர்கள்
பி. வாசு

**பி. வாசு** என அறியப்படும் வாசுதேவன் பீதாம்பரம், தென்னிந்தியத் திரைப்பட இயக்குநர் மற்றும் நடிகர் ஆவார். இவருடைய பெரும்பாலான திரைப்படங்கள் வணிக ரீதியாக வெற்றி பெற்றவையாகும். என் தங்கச்சி படிச்சவ, பொன்மன செல்வன், பணக்காரன், நடிகன், சின்னத் தம்பி, மன்னன், செந்தமிழ் பாட்டு, இது நம்ம பூமி, உழைப்பாளி, உடன் பிறப்பு, வால்டர் வெற்றிவேல், சேதுபதி ஐ.பி.எஸ், சந்திரமுகி ஆகிய திரைப்படங்கள் ஆகும். இவரின் தந்தை பீதாம்பரம் நடிகர் எம்ஜிஆரின் ஒப்பனைக் கலைஞராகவும், நெருங்கிய நண்பராகவும் இருந்தார். ஆப்த மித்ரா படத்திற்கு சிறந்த இயக்குனருக்கான பிலிம்பேர் விருது, தமிழக அரசின் கலைமாமணி விருது போன்றவற்றைப் பெற்றுள்ளார்.

## இயக்கிய திரைப்படங்கள் சில
* *[[பன்னீர் புஷ்பங்கள்]]*
* *[[சின்னத் தம்பி]]*
* *கிழக்கு கரை*
* *பாண்டித்துரை*
* *[[மன்னன் (திரைப்படம்)]]*
* *[[உழைப்பாளி (திரைப்படம்)|உழைப்பாளி]]*
* *[[சீனு]]*
* *காதல் கிசுகிசு* 
* *[[சந்திரமுகி]]*
* *[[பரமசிவன்]]*
* *தொட்டால் பூ மலரும்*

மேற்கண்ட தமிழ்த் திரைப்படங்கள் தவிர்த்து மலையாளம், கன்னடம், தெலுங்கு ஆகிய மொழிகளிலும் திரைப்படங்களை இயக்கியுள்ளார்.

## மேற்கோள்கள்

பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:1954 பிறப்புகள்
பகுப்பு:பிலிம்பேர் விருதுகள் வென்றவர்கள்
பகுப்பு:கலைமாமணி விருது பெற்றவர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:கன்னடத் திரைப்பட இயக்குநர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை நடிகர்கள்
பகுப்பு:சென்னை திரைப்படத் தயாரிப்பாளர்கள்
அமேசான்

*அமேசான் மழைக்காடு.
*அமேசான் ஆறு.
*அமேசான் படுகை.
*அமேசான்.காம்.
*அமேசான் கின்டில்.
*அமேசான்கள்.
கே. எஸ். ரவிக்குமார்

**கே. எஸ். ரவிகுமார்** (பிறப்பு: மே 30, 1958) தமிழ்த் திரைப்பட இயக்குநர் மற்றும் நடிகர் ஆவார். இவருடைய பெரும்பாலான திரைப்படங்கள் அவற்றின் வணிக ரீதியான வெற்றிக்காக அறியப்படுபவை. தான் இயக்கும் படங்களில் ஓரிரு காட்சிகளில் தோன்றி நடிப்பதையும் இவர் வழக்கமாக கொண்டிருக்கிறார். ரவிக்குமார், இயக்குநர் விக்ரமனிடம் இணை இயக்குநராகப் பணி புரிந்தவர். இயக்குநர் சேரன், ரவிக்குமாரின் உதவி இயக்குநர்களில் ஒருவர் ஆவார்.

## திரைப்படவியல்

**தமிழ் மொழி அல்லாத படங்கள் நட்சத்திர குறியுடையவை*

### இயக்குநராக

### தயாரிப்பாளர்

### எழுத்தாளராக

### நடிகராக

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:1954 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
கோலுயிரி

**கோலுயிரி** அல்லது **கோலுரு பாக்டீரியா** அல்லது **கோலுரு நுண்ணுயிரி** (Bacillus) என்பது குச்சி அல்லது கோல் போன்ற உருவத்தையுடைய பசிலசு (Bacillus) எனும் பேரினத்தைச் சேர்ந்த பாக்டீரியாக்கள் ஆகும். இந்த பேரினத்தைச் சேர்ந்த பாக்டீரியாக்கள் கிராம்-நேர் பாக்டீரியாக்கள் ஆகும். இவை கட்டாயமான காற்றுவாழ் (Aerobic organism), அல்லது அமையத்துக்கேற்ற காற்றின்றிவாழ் (Anaerobic organism) உயிரினமாக இருக்கும்.

பாக்டீரியாக்கள் உருவவியல் அடிப்படையில், மூன்று வகையாகப் பிரிக்கப்படும்போது, அவற்றில் ஒரு வகையாக இந்தக் கோலுயிரி (Bacillus) என்ற சொல் பயன்படுத்தப்படுகின்றது. ஏனைய இரு வகைகளும் கோளவுயிரி, சுருளியுயிரி என்பனவாகும். பொதுக் கருத்தைக் கொள்கையில், உருவவியல் அடிப்படையில், அனைத்து கோல் வடிவ உயிரினமும் கோலுயிரிகளே. எனவே கோல் வடிவம் கொண்ட அனைத்து உயிரினங்களும், பொதுவில் கோலுயிரி என்று அழைக்கப்பட முடியுமென்பதனால், இந்தச் சொல் சிலசமயம் கருத்து மயக்கத்தைத் தரக் கூடும். எடுத்துக் காட்டாக எசரிக்கியா கோலை என்ற கிராம்-எதிர் பாக்டீரியா கோல் வடிவில் இருப்பதனால், பொதுக் கருத்தில் கோலுயிரி என அழைக்கப்பட முடியுமாயினும், இந்த பாக்டீரியா பசிலசு பேரினத்தைச் சார்ந்ததல்ல.

பகுப்பு:பாக்டீரியாக்கள்
டி. எஸ். சேனநாயக்கா

**டி. எஸ். சேனநாயக்கா** (*Don Stephen Senanayake*, , அக்டோபர் 20, 1884 - மார்ச் 22, 1952) இலங்கையின் முதலாவது பிரதமரும், அரசியல்வாதியும் ஆவார். பௌத்தரான இவர் கொழும்பில் கல்கிசையில் உள்ள பரிதோமாவின் கல்லூரியில் பயின்றார். பின்னர் சிறிது காலம் நில அளவை திணைக்களத்தில் எழுத்தராகப் பணியாற்றினார். அதன் பின் தனது தந்தையாருக்கு சொந்தமான இறப்பர்த் தோட்டத்தைக் கவனிக்கச் சென்றுவிட்டார்.

1929 இல் இலங்கை சட்டவாக்கப் பேரவையில் ஓர் உறுப்பினரானார். 1931 அரசாங்க சபைக்குத் தெரிவு செய்யப்பட்டதுடன் காணி அமைச்சரானார். வேளாண்மை மறுமலர்ச்சிக்குப் பெரிதும் உழைத்தார். 1946 இல் பிரித்தானிய அரசாங்கத்தினால் வழங்கப்பட்ட சேர் பட்டத்தை மறுத்தார். எனினும் பிரித்தானியருடன் நல்லுறவை விரும்பினார். 1947 இல் நடந்த பொதுத் தேர்தலில் ஐக்கிய தேசியக் கட்சியின் சார்பில் போட்டியிட்டு இலங்கையின் முதலாவது பிரதமரானார். 1948 பெப்ரவரி 4ல் பிரித்தானியக ஆதிக்கம் முடிவுற்றதும் முழு இலங்கையையும் நிர்வகிக்கும் பொறுப்பை ஏற்றார். கல்லோயா திட்டத்தினைத் தொடங்கி வைத்தார். 1952 இல் குதிரைச் சவாரியின் போது விழுந்து காயமடைந்து இறந்தார். இவருக்கு பின் இவரின் மகன் டட்லி சேனாநாயக்க இலங்கையின் பிரதமரானார்.

## மேற்கோள்கள்

பகுப்பு:1884 பிறப்புகள்
பகுப்பு:1952 இறப்புகள்
பகுப்பு:இலங்கைப் பிரதமர்கள்
பகுப்பு:இலங்கை பௌத்தர்கள்
பகுப்பு:இலங்கை அரசியல்வாதிகள்
பகுப்பு:இலங்கை அரசாங்க சபை உறுப்பினர்கள்
பகுப்பு:இலங்கை சட்டசபை உறுப்பினர்கள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:சிங்கள அரசியல்வாதிகள்
பகுப்பு:இலங்கையின் வெளியுறவுத்துறை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
புனித பிரிஜட் கன்னியர் மடம்

**புனித பிறிஜட் கன்னியர் மடம்** கொழும்பில் இருக்கும் பிரபல பெண்கள் பாடசாலைகளுள் ஒன்றாகும். 1902 ஆம் ஆண்டு இங்கிலாந்து திருச்சபையால் ஆரம்பிக்கப்பட்ட இப்பாடசாலை இத்திருச்சபையால் ஆரம்பிக்கப்பட்ட பாடசாலைகளில் பழைமையான ஒன்றாகும். இங்கு சிங்கள மொழி மூலமும், தமிழ் மொழி மூலமும் பாடங்கள் நடத்தப்படுகின்றன.

## வரலாறு

1902 ஆம ஆண்டு அதி வணக்கத்துக்குரிய Dr. T. A. Melizan கொழும்பு பேராயராக இருந்தபோது அவரது வழிநடத்தலின் கீழ் நல்லாயன் கன்னியர்கள் புனித பிறிஜட் கன்னியர் மடம் பாடசாலையை ஆரம்பித்தனர்.

## முக்கிய பழைய மாணவிகள்

* சந்திரிகா பண்டாரநாயக குமாரதுங்க
* சிறிமாவோ பண்டாரநாயக்கா

## வெளி இணைப்புகள்
* வலைத்தளம்

பகுப்பு:கொழும்பு மாவட்டப் பாடசாலைகள்
பகுப்பு:இலங்கையின் பெண்கள் பாடசாலைகள்
நேர் மின்னோட்டம்

thumb|400px|right|நேர் மின்னோட்டம்

மின்னணுக்கள் ஓடும் வேக விகிதமே மின்னோட்டம் ஆகும். மின்னணுக்கள் ஒரே சீரான வேகத்தில், ஒரே திசையில் பயணம் செய்தால் அம்மின்னோட்டம் **நேர் மின்னோட்டம்** எனப்படும். சில சந்தர்ப்பங்களில் நேர் மின்னோட்டம் ஒரே துருவ மின்னோட்டத்தையும் குறித்து நிற்கும். நேர்மின்னோட்டம் ஒரே துருவ மின்னோட்டத்தை குறித்து நிற்கும் பொழுது நேர் மின்னோட்ட அழுத்த வீச்சு சீராக அமைய வேண்டியதில்லை, துருவம் ஒரே நோக்கில் இருந்தால் சரி.

பகுப்பு:மின்னோட்டம்
மின்னழுத்த ஒழுங்காக்கி

சீரான  மின்னழுத்தத்தை தரவல்ல இலத்திரனியல் சுற்று அல்லது கருவி **மின்னழுத்த ஒழுங்காக்கி (Voltage Regulator)** ஆகும்.  குறிப்பாக சுமை மாறினாலும் வெளிப்பாட்டில் சீரான மின்னழுத்தை தரவேண்டும்.  இக்கருவியை **மின்னழுத்த சீர்படுத்தி** என்றும் குறிப்பிடப்படுவதுண்டு.

வெளிப்படும் மின்னழுத்தத்தை தேவைப்படும் மின்னழுத்துடன் ஒப்பிட்டு அவ்வித்தியாசத்திற்கேற்ப கட்டுப்பாட்டை சீர்படுத்தி அல்லது ஒழுங்காக்கி சீரான மின்னழுத்தத்தை **மின்னழுத்த ஒழுங்காக்கி** தரும்.

ஒரு எளிய மின்னழுத்த ஒழுங்காக்கி சேனர் இருமுனையம் ஆகும்.  சேனர் இருமுனையம் ஒரு குறிக்கப்பட்ட மின்னழுத்தத்தில் கடத்த ஆரம்பிக்கும், அதன்பின்னர் மின்னோட்டத்தில் ஏற்படும் எந்த மாற்றங்களுக்கும் அக்குறிக்கப்பட்ட அளவை விட்டு சேனர் இருமுனையம் மாறாது.  சேனர் இருமுனையங்களின் பயன்பாட்டு மின்னோட்ட அளவுக்குள் இலத்திரனியல் சுற்று அமையவேண்டும்.

## நுட்பியல் சொற்கள்
:* சீரான - Constant
:* மின்னழுத்தம் - Voltage
:* சுமை - Load
:* வெளிப்பாடு - Output
:* கட்டுபாடு - Control
:* இருமுனையம் - Diode
:* கடத்தல் - Conduct
:* மின்னோட்டம் - Current

## மேற்கோள்கள்

பகுப்பு:மின்னியல்
பகுப்பு:மின்னணுவியல்
பகுப்பு:மின் உறுப்புகள்
நேரோட்ட - நேரோட்ட மாற்றி

மின் திறனை ஒரு அளவு நேரோட்ட மின்னழுத்தத்தில் இருந்து வேறொரு அளவு நேரோட்ட மின்னழுத்திற்கு மாற்றும் ஒரு கருவி **நேரோட்ட - நேரோட்ட மாற்றி அல்லது நேர்-நேர் மாற்றி (DC to DC Converter)** ஆகும்.

மின் கருவிகள் அல்லது கருவிகளின் உபசுற்றுக்கள் வெவ்வேறு மின்னழுத்த தேவைகளை கொண்டிருக்கும். ஆனால், பொதுவாக ஒரு தரப்பட்ட நேரோட்ட மின்னழுத்தமே கிடைக்ககூடியதாக இருக்கும். அச்சமயங்களில் நேர்-நேர் மாற்றிகள் கிடைக்கும் மின்னழுத்தம் அளவில் இருந்து தேவைப்படும் அளவுக்கு மாற்ற பயன்படுகின்றன.

மின்ழுத்தப் பங்கிடுவி ஒரு அளவில் இருந்து இன்னொரு அளவுக்கு மாற்ற பயன்படலாம். ஆனால், இவ்வழிமுறைக்கு பாரிய குறைபாடுகள் உண்டு. அவை:
# மின்னழுத்தம் ஒழுங்காக்கம் செய்யாதது
# சுமையின் அளவு தெரிய வேண்டும்
# குறைந்த திறன், கூடிய வெப்ப வெளிப்பாடு
# தரப்பட்ட மின்னழுத்துக்கு மீறி கூடிய மின்னழுத்துக்கு மாற்ற முடியாது
# எதிர்மறை மின்னழுத்தம் தோற்றவிக்க முடியாது

பகுப்பு:மின் உறுப்புகள்

## மேற்கோள்கள்